
I.
 Charakteristika

1. Objekty domovov dôchodcov a ústavov sociálnych zariadení sú z hľadiska stavebných konštrukcií rôzne. Stavebné prvky sú prevažne z nehorľavého materiálu. Spravidla ide o viacpodlažné objekty, ktoré boli na tento účel navrhnuté. V takýchto zariadeniach musia byť zriadené samostatné požiarne úseky, medzi ktoré zaraďujeme najmä únikové cesty. 
2.  Domovy dôchodcov a ústavy sociálnej starostlivosti sú často rekonštruované z objektov, ktoré predtým plnili inú funkciu. V domovoch dôchodcov a ústavoch sociálnej starostlivosti sa nachádza veľký počet starých a chorých osôb, osôb         s obmedzenou schopnosťou pohybu a osôb neschopných pohybu.

II. 

Úlohy a postup činnosti

1.   Veliteľ zásahu na mieste udalosti rozhodne 

      a) o vykonaní prieskumu, predbežnom nasadení síl a prostriedkov a o zabezpečení miesta požiariska (vypnutie prívodov elektrickej energie a plynu), ako aj o preverení napájania evakuačných výťahov a činnosti núdzového osvetlenia,
b) o postupe a o spôsobe evakuácie ohrozených osôb, osobitne o evakuácii osôb neschopných samostatného pohybu (určuje skupinu, ktorá bude evakuáciu vykonávať, evakuačné cesty a prostriedky na jej vykonanie) a o sústreďovaní evakuovaných osôb na určené miesto; zisťuje informácie o nutnosti ďalšej evakuácie a vyhľadávania osôb (priebeh evakuácie zabezpečuje v spolupráci s ošetrujúcim personálom, ktorý poskytuje najmä informácie o počte ubytovaných a o ich zdravotnom stave),
c) o privolaní posilových hasičských jednotiek (najmä s výškovou technikou              a lezeckých skupín) a ďalších služieb (rýchla zdravotná pomoc, elektrikári, vodári a podobne), ak z vyhodnotenia prieskumu takáto potreba vyplynie,
d) o použití lezeckej skupiny, a to najmä na upokojenie a usmernenie pacientov pri evakuácii,
e) o rozdelení požiariska na zásahové úseky a určuje ich veliteľov, ako aj o zriadení riadiaceho štábu, ak to situácia vyžaduje,
f) o stupni ochrany zasahujúcich príslušníkov,

a) o spôsobe hasenia a o druhu hasiacej látky, počte a druhoch prúdov a smeroch ich nasadenia, typoch prúdnic, a o spôsobe zamedzenia šírenia požiaru do vyšších poschodí,

b) o preverení možnosti použitia stabilných hasiacich zariadení, ak sa v budove nachádza,

c) o zabezpečení spojenia na požiarisku a s operačným strediskom a o spôsobe poskytovania informácií o situácii na mieste zásahu,

d) o zabezpečení náhradných fliaš pre izolačné dýchacie prístroje,

e) o spôsobe vyvetrania zadymených priestorov, osobitne únikových ciest.

        
Činnosť zasahujúcich príslušníkov na mieste udalosti:

a) obsluhujú hasičskú techniku a zabezpečujú dodávku hasiacich látok na požiarisko,

b) vykonávajú evakuáciu ohrozených osôb a majetku určeným postupom; pri vykonávaní evakuácie sa snažia zabrániť panike a poskytujú prvú pomoc postihnutým osobám,

c) používajú osobné ochranné pracovné prostriedky a dodržiavajú zásady bezpečnosti a ochrany zdravia pri práci,

d) vykonávajú lokalizáciu a likvidáciu požiaru, pričom používajú len nevyhnutné množstvo hasiacich látok (nebezpečenstvo premáčania nižších poschodí),

e) rozoberajú stavebné konštrukcie, ak to situácia vyžaduje,
f) pri záchrane osôb lezeckou technikou sa riadia pokynmi vedúceho lezeckej skupiny.

III. 
Očakávané zvláštnosti 
1.  Pri požiaroch v domovoch dôchodcov a v ústavoch sociálnej starostlivosti môže dôjsť 

      a)  k tvorbe nebezpečných splodín horenia s následným zadymením únikových ciest,
      b)  k strate orientácie pri pohybe ubytovaných osôb v dôsledku zadymenia únikových ciest, 
      c)    k vzniku paniky osôb, ktoré majú byť zachraňované,
      d)   k zvláštnemu správaniu sa starších a mentálne postihnutých osôb v ústavoch sociálnej starostlivosti, k šokovému znehybneniu končatín,
      e)   k rýchlemu šíreniu požiaru v skladových priestoroch, najmä v skladoch liekov     a k nebezpečenstvu pri požiaroch v skladoch tlakových nádob s plynmi,
      f)   k ovplyvneniu požiaru z tlakových nádob s kyslíkom alebo z rozvodu kyslíka priamo pri posteliach pacientov,
      g)   problémy s evakuáciou starších a mentálne postihnutých pomocou výškovej techniky, a to najmä rebríka.

2.  Na zabezpečenie vlastnej ochrany zasahujúci príslušníci musia používať osobné ochranné pracovné prostriedky.

